„Cat prost gust, teleormanie”. Asa arata hotelul de 5 stele al lui Mohammad Murat, inaugurat de Dragnea si premierul Tudose – Galerie foto

Premierul Mihai Tudose, liderul PSD, Liviu Dragnea, ministrul Turismului, Mircea Titus Dobre, si cel al Tineretului si Sportului, Marius Dunca, au cantat imnul Romaniei, marti seara, in statiunea Mamaia, la inaugurarea unui hotel de cinci stele, ce apartine omului de afaceri Mohammad Murad.

Imagini cu camerele, preluate de pe site-ul hotelului, au devenit virale pe retelele de socializare. „Doar asa putea arata hotelul de 5 stele (ahahaha) facut de Murad, la inaugurarea caruia participa acum premierul Tudose, Liviu Dragnea si toata camarila iubitoare de splendoare. Da, chestia rosie de sub pat e o lumina plina de rafinament, iar chenarul albastru din tavan e un neon urias asortat desavarsit cu restul camerei. Phoenicia Royal, un regal!”, a scris jurnalista Oana Osman.

„Teleorman, cat vezi cu ochii numa’ ursarie de Teleorman. Cu sclipici”, a comentat si jurnalistul Ovidiu Vanghele.

Acesta este primul hotel de cinci stele construit in acest an pe litoralul romanesc, iar investitia se ridica la 7 milioane euro, cu finantare de la banci si din surse proprii, informeaza news.ro. Hotelul este structurat in 144 de spatii de cazare, insemnand camere, apartamente si duplexuri cu terase ce depasesc suprafata de 130 metri patrati.

Lantul Phoenicia are deja sapte hoteluri deschise pe litoral, urmand ca anul viitor sa inaugureze alte patru, din care trei sunt in renovare, iar unul este investitie ”greenfield”.

Iti place aktual24.ro? Urmareste fluxul de stiri aktual24.ro si pe Facebook

O noua experienta cu AK-24. Descarca aplicatia Aktual24 din App Store pentru iPhone si din Google Play pentru Android.

Comentarii: